Valtioneuvoston asetus

**ammatillisesta koulutuksesta annetun valtioneuvoston asetuksen muuttamisesta**

Valtioneuvoston päätöksen mukaisesti

*lisätään* ammatillisesta koulutuksesta annettuun valtioneuvoston asetukseen (673/2017) uusi 20 a § seuraavasti:

6 luku

Erinäiset säännökset

20 a §

Opintososiaaliset edut

Sen lisäksi, mitä ammatillisesta koulutuksesta annetun lain 100 §:n 1 momentissa säädetään, päätoimisesti metsäalan, maatalousalan, puutarha-alan ja puutarhatalouden perustutkintokoulutuksessa opiskelevalla on oikeus jokaisena työpäivänä maksuttomaan ruokailuun, johon kuuluu päivittäisen aterian lisäksi aamiainen ja päivällinen. Tämä edellyttää sitä, että opiskelija joutuu henkilökohtaisen osaamisen kehittämissuunnitelman mukaisesti olemaan oppilaitoksessa tai muussa koulutuksen järjestäjän osoittamassa koulutuspaikassa tavanomaista työpäivää pidemmän ajan.